कहा- जहां MBC 50 हजार, वहां 1200 वोट वाले टिकट देती हैं पार्टियां
Rajasthan Gurjar Reservation Committee Demands Political Representation in Assembly Election विधानसभा चुनावों में गुर्जर समेत एमबीसी समाज को राजनीतिक हिस्सेदारी देने की मांग को लेकर गुर्जर आरक्षण संघर्ष समिति के अध्यक्ष रहे कर्नल किरोड़ी सिंह बैंसला के पुत्र विजय बैंसला मुखर हैं
विधानसभा चुनावों में गुर्जर समेत एमबीसी समाज को राजनीतिक हिस्सेदारी देने की मांग को लेकर गुर्जर आरक्षण संघर्ष समिति के अध्यक्ष रहे कर्नल किरोड़ी सिंह बैंसला के पुत्र विजय बैंसला मुखर हैं। बैंसला ने कहा जब हम प्रदेश की 37% विधानसभाओं को इफेक्ट करते हैं तो हमें उतना प्रतिनिधित्व तो मिलना ही चाहिए।
वे बांदीकुई के मानोता गांव में आयोजित कार्यक्रम से लौटते वक्त दौसा में मीडिया से मुखातिब हो रहे थे।
उन्होंने कहा हमें तो वहां भी टिकट नहीं दिया जा रहा, जहां हम 50 हजार की तादात में हैं। उस सीटी पर भी ऐसे व्यक्ति को टिकट दे दिया जाता है जिसके पास महज 1200 वोट हैं।
बैंसला ने कहा यह बहुत गंभीर विषय है और इस पर राजनीतिक दलों को विचार करना चाहिए नहीं तो इस बार विधानसभा व लोकसभा चुनावों में यह मुद्दा गूंजेगा और मुखर भी होगा। उन्होंने कहा प्रदेश में एमबीसी वर्ग को भी राजनीतिक पार्टियां उचित प्रतिनिधित्व दें।
एक और जहां चुनाव में हमें मौका मिले तो वहीं पार्टियों के संगठनों में भी जगह मिलनी चाहिए।
जनरल सीट पर रिजर्व कैटेगिरी को टिकट क्यों
विजय बैंसला ने बड़ा बयान देते हुए कहा राजनीतिक दल सामान्य सीटों पर रिजर्व कैटेगरी के कैंडिडेट को चुनाव लड़ाएगी तो फिर सामान्य श्रेणी के लोग कहां जाकर चुनाव लड़ेंगे। रिजर्व कैटेगरी पर जब रिजर्व को मौका मिल रहा है तो फिर सामान्य सीट पर सिर्फ सामान्य को ही मौका मिलना चाहिए।
बैंसला ने उदाहरण देते हुए कहा प्रदेश में दौसा, महुवा व देवली-उनियारा जैसी कई ऐसी सीट हैं, जो सामान्य होते हुए भी राजनीतिक दलों ने रिजर्व कैटेगरी के लोगों को पार्टी का उम्मीदवार बनाया और यह मुद्दा इस बार चुनावों में भी उभरकर सामने आएगा।
बैंसला बोले-86 विधानसभा व 12 लोकसभा क्षेत्रों में MBC निर्णायक: राजनीतिक भागीदारी की मांग